title: 2011/195/EU: Sklep Evropskega sveta z dne 25. marca 2011 o imenovanju člana Izvršilnega odbora Evropske centralne banke

text:
               30.3.2011

               SL

               Uradni list Evropske unije

               L 82/7

         SKLEP EVROPSKEGA SVETA
   z dne 25. marca 2011
   o imenovanju člana Izvršilnega odbora Evropske centralne banke
   (2011/195/EU)
   EVROPSKI SVET JE –
   ob upoštevanju Pogodbe o delovanju Evropske unije in zlasti člena 283(2) Pogodbe,
   ob upoštevanju Protokola o Statutu Evropskega sistema centralnih bank in Evropske centralne banke in zlasti člena 11.2 Protokola,
   ob upoštevanju priporočila Sveta Evropske unije (1),
   ob upoštevanju mnenja Evropskega parlamenta (2),
   ob upoštevanju mnenja Sveta Evropske centralne banke (3) –
   SPREJEL NASLEDNJI SKLEP:
   Člen 1
   Peter PRAET se imenuje za člana Izvršilnega odbora Evropske centralne banke za osem let od 1. junija 2011.
   Člen 2
   Ta sklep se objavi v Uradnem listu Evropske unije.
   Člen 3
   Ta sklep začne veljati na dan sprejetja.

      V Bruslju, 25. marca 2011

            Za Evropski svet

            Predsednik

         H. VAN ROMPUY

      (1)  UL C 56, 22.2.2011, str. 1.

      (2)  Mnenje z dne 24. marca 2011 (še ni objavljeno v Uradnem listu).

      (3)  UL C 74, 8.3.2011, str. 1.


title: Sklep Sveta 2014/726/SZVP z dne 20. oktobra 2014 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

text:
               21.10.2014

               SL

               Uradni list Evropske unije

               L 301/29

         SKLEP SVETA 2014/726/SZVP
   z dne 20. oktobra 2014
   o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. julija 2014 sprejel Sklep 2014/485/SZVP (1) o spremembi Sklepa 2012/389/SZVP (2) in podaljšanju misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) do 12. decembra 2016.

               (2)

               Sklep 2012/389/SZVP bi bilo treba spremeniti, da bi se obdobje, na katerega se nanaša referenčni finančni znesek, podaljšalo do 15. oktobra 2015 –

         SPREJEL NASLEDNJI SKLEP:
   Člen 1
   Člen 13(1) Sklepa 2012/389/SZVP se nadomesti z naslednjim:

      „1.   Referenčni finančni znesek za kritje odhodkov, povezanih z EUCAP NESTOR, za obdobje od 16. julija 2012 do 15. novembra 2013 znaša 22 880 000 EUR.
      Referenčni finančni znesek za kritje odhodkov, povezanih z EUCAP NESTOR, za obdobje od 16. novembra 2013 do 15. oktobra 2014 znaša 11 950 000 EUR.
      Referenčni finančni znesek za kritje odhodkov, povezanih z EUCAP NESTOR, za obdobje od 16. oktobra 2014 do 15. oktobra 2015 znaša 17 900 000 EUR.“

   Člen 2
   Ta sklep začne veljati na dan sprejetja.
   Uporablja se od 16. oktobra 2014.

      V Luxembourgu, 20. oktobra 2014

            Za Svet

            Predsednica

         C. ASHTON

      (1)  Sklep Sveta 2014/485/SZVP z dne 22. julija 2014 o spremembi Sklepa 2012/389/SZVP o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 217, 23.7.2014, str. 39).

      (2)  Sklep Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 187, 17.7.2012, str. 40).


title: Sklep Evropskega parlamenta z dne 23. aprila 2009 o razrešnici glede izvrševanja proračuna Evropske fundacije za izboljšanje življenjskih in delovnih razmer za proračunsko leto 2007

text:
               26.9.2009

               SL

               Uradni list Evropske unije

               L 255/190

         SKLEP EVROPSKEGA PARLAMENTA
   z dne 23. aprila 2009
   o razrešnici glede izvrševanja proračuna Evropske fundacije za izboljšanje življenjskih in delovnih razmer za proračunsko leto 2007
   (2009/677/ES)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za izboljšanje življenjskih in delovnih razmer za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropske fundacije za izboljšanje življenjskih in delovnih razmer za proračunsko leto 2007, skupaj z odgovori fundacije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe (EGS) št. 1365/75 Sveta z dne 26. maja 1975 o ustanovitvi Evropske fundacije za izboljšanje življenjskih in delovnih razmer (4), zlasti člena 16,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor (A6-0173/2009),

               1.

               podeli razrešnico izvršnemu direktorju Evropske fundacije za izboljšanje življenjskih in delovnih razmer glede izvrševanja proračuna fundacije za proračunsko leto 2007;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske fundacije za izboljšanje življenjskih in delovnih razmer, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 60.

      (2)  UL C 311, 5.12.2008, str. 156.

      (3)  UL L 248, 16.9.2002, str. 1.

      (4)  UL L 139, 30.5.1975, str. 1.

      (5)  UL L 357, 31.12.2002, str. 72.
   RESOLUCIJA EVROPSKEGA PARLAMENTA
   z dne 23. aprila 2009
   s pripombami, ki so del sklepa o razrešnici glede izvrševanja proračuna Evropske fundacije za izboljšanje življenjskih in delovnih razmer za proračunsko leto 2007
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za izboljšanje življenjskih in delovnih razmer za proračunsko leto 2007 (1),

               —

               ob upoštevanju poročila Računskega sodišča o končnih letnih računovodskih izkazih Evropske fundacije za izboljšanje življenjskih in delovnih razmer za proračunsko leto 2007, skupaj z odgovori fundacije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe (EGS) št. 1365/75 Sveta z dne 26. maja 1975 o ustanovitvi Evropske fundacije za izboljšanje življenjskih in delovnih razmer (4), zlasti člena 16,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor (A6-0173/2009),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2007 ter o zakonitosti in pravilnosti z njimi povezanih transakcij,

               B.

               ker je Parlament 22. aprila 2008 direktorju Evropske fundacije za izboljšanje življenjskih in delovnih razmer podelil razrešnico glede izvrševanja proračuna fundacije za proračunsko leto 2006 (6) in v resoluciji, ki spremlja sklep Parlamenta o razrešnici, med drugim:

                           —

                           upošteval kritiko Računskega sodišča, da izbirne komisije pri postopku zaposlovanja izbirnih meril niso določile na začetku in da ta niso bila skladna z objavo prostega delovnega mesta, ter odgovor fundacije, da je za vsa delovna mesta jasno navedeno, ali je uspešno opravljen test pogoj za uspešnost na natečaju,

                           —

                           ugotovil, da je fundacija leta 2006 začela z naknadnim vrednotenjem delovnega programa za obdobje 2001–2004, ki bo izvedeno v povezavi z začasnim ocenjevanjem izbranih vidikov stalnega dela fundacije, da bi opredelili vpliv, dodano vrednost in učinkovitost organizacije,

                           —

                           zahteval, naj ga fundacija obvesti o rezultatih vrednotenja,

         Pomanjkljivosti postopkov zaposlovanja

               1.

               obžaluje, da je Računsko sodišče za leto 2007, tako kot za leto 2006, odkrilo pomanjkljivosti v postopkih zaposlovanja; Računsko sodišče je znova odkrilo primer, v katerem izbirna merila niso bila opredeljena v skladu z objavo prostega delovnega mesta;

               2.

               je seznanjen z nadaljnjimi ugotovitvami Računskega sodišča, da pri postopkih zaposlovanja izbirna komisija na začetku ni določila niti izbirnih meril niti minimalnega števila točk, ki jih je treba doseči;

               3.

               ugotavlja, da po mnenju Računskega sodišča v navedenih razmerah niso bili zagotovljeni pregledni in nepristranski postopki zaposlovanja;

               4.

               je seznanjen z odgovorom fundacije, da je v letu 2008 prilagodila postopke zaposlovanja ter jih uskladila s priporočili Računskega sodišča;

               5.

               od fundacije zahteva, da posebno pozornost nameni zakonitosti postopkov zaposlovanja in v letnem poročilu o dejavnostih za leto 2008 navede ukrepe, sprejete kot odgovor na ugotovitve Računskega sodišča;

         Pomanjkljivosti postopkov javnih naročil

               6.

               je zaskrbljen, ker je Računsko sodišče v treh postopkih oddaje javnih naročil odkrilo nepravilnosti, na primer:

                           —

                           v razpisni dokumentaciji ni bil jasno opredeljen postopek finančnega vrednotenja pogodbe,

                           —

                           izbirna merila niso dopuščala primernega vrednotenja finančne sposobnosti kandidatov;

               7.

               je seznanjen z zaskrbljenostjo Računskega sodišča, da so te razmere znižale kakovost postopkov in povzročile nevarnost pristranskosti pri končnem izboru;

               8.

               je seznanjen z odgovori fundacije, da bodo v prihodnje metode vrednotenja cen določene na način, ki bo že na začetku onemogočal diskrecijsko pravico, opredeljena pa bodo tudi merila za ugotavljanje najnižje ravni finančne sposobnosti;

               9.

               zahteva, da fundacija v letnem poročilu o dejavnostih za leto 2008 navede ukrepe, ki jih je sprejela kot odgovor na ugotovitve Računskega sodišča;

         Uvedba računovodstva na podlagi nastanka poslovnega dogodka (ABAC)

               10.

               je zadovoljen, da je fundacija 2008 uvedla računovodstvo na podlagi nastanka poslovnega dogodka;

               11.

               je seznanjen z ugotovitvijo Računskega sodišča, da bi bilo treba v skladu s finančno uredbo prispevke, ki jih je fundacija prejela od Komisije za priprave na članstvo Hrvaške in Turčije, obravnavati kot namenske prejemke;

               12.

               je seznanjen z odgovorom fundacije, da so od leta 2008 proračunske vrstice za namenske prejemke vzpostavljene v sistemu ABAC in da bo upoštevala priporočila Računskega sodišča;

               13.

               je seznanjen z ugotovitvijo Računskega sodišča, v skladu s katero bi bilo treba vračljivi DDV za leto 2007 v višini 376 611 EUR izterjati do konca leta, da bi se upoštevalo načelo dobrega finančnega poslovodenja;

               14.

               je seznanjen z odgovorom fundacije, da je do zamude pri izterjavi DDV prišlo zaradi uvedbe sistema ABAC; ugotavlja, da je bil preostali DDV v celoti izterjan aprila 2008;

         Ukrepi, sprejeti po prejšnjem postopku razrešnice

               15.

               opozarja, da je fundacija leta 2006 začela naknadno vrednotenje delovnega programa za obdobje 2001–2004, ki bo izvedeno v povezavi z začasnim ocenjevanjem izbranih vidikov stalnega dela fundacije, da bi opredelili vpliv, dodano vrednost in učinkovitost organizacije;

               16.

               na podlagi letnega poročila o dejavnostih za leto 2006 ugotavlja, da je bila pregledana strateška usmeritev fundacije in postavljenih pet strateških ciljev;

               17.

               vztraja pri tem, da se ga pravočasno do postopka razrešnice za 2008 obvesti o izidu ocenjevanja vpliva, dodane vrednosti in učinkovitosti fundacije;

               18.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 23. aprila 2009 o finančnem poslovodenju in nadzoru agencij EU (7).

      (1)  UL C 278, 31.10.2008, str. 60.

      (2)  UL C 311, 5.12.2008, str. 156.

      (3)  UL L 248, 16.9.2002, str. 1.

      (4)  UL L 139, 30.5.1975, str. 1.

      (5)  UL L 357, 31.12.2002, str. 72.

      (6)  UL L 88, 31.3.2009, str. 93.

      (7)  Glej stran 206 tega Uradnega lista.


title: Décision du Conseil, du 28 juin 2004, portant nomination d'un membre des chambres de recours de l'Office de l'harmonisation dans le marché intérieur (marques, dessins et modèles)

text:
               6.7.2004

               SL

               Uradni list Evropske unije

               C 174/1

         SKLEP SVETA
   z dne 28. junija 2004
   o imenovanju člana pritožbenih senatov Urada za usklajevanje na notranjem trgu (znamke in modeli)
   (2004/C 174/01)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 40/94 z 20. decembra 1993 o znamki Skupnosti (1) in zlasti členov 120 in 131 Uredbe,
   ob upoštevanju kandidatur, ki jih je predložil Upravni odbor Urada za usklajevanje na notranjem trgu (znamke in modeli) dne 26. aprila 2004 –
   SKLENIL:
   Člen 1
   Gospa Ilse MAYER, rojena v Gmündu (Avstrija) 19. oktobra 1955, se imenuje za članico pritožbenih senatov Urada za usklajevanje na notranjem trgu (znamke in modeli) za dobo petih let.
   Člen 2
   Datum, ko začne teči doba petih let iz člena 1, določi Upravni odbor Urada za usklajevanje na notranjem trgu (znamke in modeli).

      V Luxembourgu, 28. junija 2004

         Za Svet
         Predsednik
         M. CULLEN

      (1)  UL L 11, 14.1.1994, str. 1. Uredba, kakor je bila nazadnje spremenjena z Uredbo (ES) št. 422/2004 (UL L 70, 9.3.2004, str. 1).


title: Sklep Sveta (SZVP) 2017/718 z dne 27. marca 2017 o podpisu in sklenitvi Sporazuma med Evropsko unijo in Republiko Moldavijo o varnostnih postopkih pri izmenjavi in varovanju tajnih podatkov

text:
               22.4.2017

               SL

               Uradni list Evropske unije

               L 106/1

         SKLEP SVETA (SZVP) 2017/718
   z dne 27. marca 2017
   o podpisu in sklenitvi Sporazuma med Evropsko unijo in Republiko Moldavijo o varnostnih postopkih pri izmenjavi in varovanju tajnih podatkov
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 navedene pogodbe v povezavi s členom 218(5) in prvim pododstavkom člena 218(6) Pogodbe o delovanju Evropske unije,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je na seji 26. maja 2015 sklenil pooblastiti visokega predstavnika Unije za zunanje zadeve in varnostno politiko (VP), da na podlagi člena 37 Pogodbe o Evropski uniji in v skladu s postopkom iz člena 218(3) Pogodbe o delovanju Evropske unije začne pogajanja s ciljem sklenitve sporazuma o varovanju podatkov med Evropsko unijo in Republiko Moldavijo.

               (2)

               Na podlagi tega pooblastila je VP z Republiko Moldavijo izpogajal Sporazum o varnostnih postopkih pri izmenjavi in varovanju tajnih podatkov.

               (3)

               Ta sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Moldavijo o varnostnih postopkih pri izmenjavi in varovanju tajnih podatkov se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Ta sklep začne veljati na dan sprejetja.

      V Bruslju, 27. marca 2017

            Za Svet

            Predsednik

         C. ABELA


title: Sklep Evropskega parlamenta z dne 29. novembra 2007 o zahtevi za zaščito imunitete in privilegijevRenata Brunette (2007/2172(IMM))

text:
C 297 E/130                                            Uradni list Evropske unije                                SL         20.11.2008

Četrtek, 29. november 2007

              P6_TA(2007)0553

              Obravnavanje predlogov za sprejetje predhodnih odločb, ki se nanašajo na
              območje svobode, varnosti in pravice *

              Zakonodajna resolucija Evropskega parlamenta z dne 29. novembra 2007 o predlogu Sklepa Sveta o
              spremembi Poslovnika Sodišča glede obravnavanja predlogov za sprejetje predhodnih odločb, ki se
              nanašajo na območje svobode, varnosti in pravice (11824/2007 — C6-0292/2007 —
                                                     2007/0812(CNS))

              (Postopek posvetovanja)

              Evropski parlament,

              — ob upoštevanju osnutka Sklepa Sveta (11824/2007),

              — ob upoštevanju člena 245(2) Pogodbe ES in člena 160 Pogodbe Euratom, v skladu s katerima se je Svet
                posvetoval s Parlamentom (C6-0292/2007),

              — ob upoštevanju člena 51 svojega Poslovnika,

              — ob upoštevanju poročila Odbora za pravne zadeve (A6-0451/2007),

              1.    odobri osnutek Sklepa Sveta;

              2.    poziva Svet, naj obvesti Parlament, če namerava odstopati od besedila, ki ga je Parlament odobril;

              3.    poziva Svet, naj se ponovno posvetuje s Parlamentom, če namerava bistveno spremeniti besedilo,
              predloženo v posvetovanje;

              4.    naroči svojemu predsedniku, naj to stališče posreduje Svetu, Komisiji in Sodišču Evropskih skupnosti.

              P6_TA(2007)0554

              Imuniteta in privilegiji Renata Brunette

              Sklep Evropskega parlamenta z dne 29. novembra 2007 o zahtevi za zaščito imunitete in
                                     privilegijev Renata Brunette (2007/2172(IMM))

              Evropski parlament,

              — ob upoštevanju zahteve Renata Brunette za zaščito njegove imunitete v zvezi s civilnim postopkom, ki
                je bil sprožen proti njemu pred okrožnim sodiščem v Milanu, dne 18. januarja 2007, razglašene na
                plenarnem zasedanju dne 31. januarja 2007,

              — po zaslišanju Renata Brunette v skladu s členom 7(3) svojega Poslovnika,
 ---pagebreak--- 20.11.2008         SL                                   Uradni list Evropske unije                                                C 297 E/131

                                                                                Četrtek, 29. november 2007

             — ob upoštevanju členov 9 in 10 Protokola o privilegijih in imunitetah Evropskih skupnosti z dne 8. aprila
               1965 in člena 6(2) Akta o volitvah poslancev Evropskega parlamenta s splošnimi neposrednimi volit-
               vami z dne 20. septembra 1976,

             — ob upoštevanju sodb Sodišča Evropskih skupnosti z dne 12. maja 1964 in 10. julija 1986 (1),

             — ob upoštevanju členov 6(3) in 7 svojega Poslovnika,

             — ob upoštevanju poročila Odbora za pravne zadeve (A6-0449/2007),

             1.    sklene, da zaščiti imuniteto in privilegije Renata Brunette;

             2.  naroči svojemu predsedniku, naj sklep in poročilo pristojnega odbora takoj posreduje ustreznim orga-
             nom Republike Italije.

             (1) Zadeva 101/63 Wagner proti Fohrmannu in Krieru, Recueil 1964, str. 383 in zadeva 149/85 Wybot proti Faureju in
                 drugim [1986] ECR str. 2391.

             P6_TA(2007)0555

             Usklajevanje nekaterih zakonov in drugih predpisov držav članic o opravljanju
             dejavnosti razširjanja televizijskih programov ***II

             Zakonodajna resolucija Evropskega parlamenta z dne 29. novembra 2007 o skupnem stališču Sveta
             o sprejetju Direktive Evropskega parlamenta in Sveta o spremembi Direktive Sveta 89/552/EGS o
             usklajevanju nekaterih zakonov in drugih predpisov držav članic o opravljanju dejavnosti razširjanja
                        televizijskih programov (10076/6/2007 — C6-0352/2007 — 2005/0260(COD))

             (Postopek soodločanja: druga obravnava)

             Evropski parlament,

             — ob upoštevanju skupnega stališča Sveta (10076/6/2007 — C6-0352/2007),

             — ob upoštevanju svojega stališča s prve obravnave (1) predloga Komisije Evropskemu parlamentu in Svetu
               (KOM(2005)0646),

             — ob upoštevanju spremenjenega predloga Komisije (KOM(2007)0170),

             — ob upoštevanju člena 251(2) Pogodbe ES,

             — ob upoštevanju člena 67 svojega Poslovnika,

             — ob upoštevanju priporočila za drugo obravnavo Odbora za kulturo in izobraževanje (A6-0442/2007),

             (1) Sprejeta besedila, 13.12.2006, P6_TA(2006)0559.


title: 2008/781/ES: Sklep Sveta z dne 2. oktobra 2008 o imenovanju sedmih bolgarskih članov in sedmih bolgarskih nadomestnih članov Odbora regij

text:
               9.10.2008

               SL

               Uradni list Evropske unije

               L 268/29

      SKLEP SVETA

   z dne 2. oktobra 2008
   o imenovanju sedmih bolgarskih članov in sedmih bolgarskih nadomestnih članov Odbora regij
   (2008/781/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga bolgarske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Zaradi izteka mandata ge. Antoanete GEORGIEVE, g. Yoana KOSTADINOVA, g. Veselina ZLATEVA in g. Bogomila BELCHEVA so se sprostila štiri mesta članov Odbora regij. Zaradi odstopa g. Remzija YUSEINOVA, g. Kirila YORDANOVA in g. Yordana LECHKOVA so se sprostila tri mesta članov Odbora regij. Zaradi izteka mandata g. Delyana ENKINA, g. Lachezara ROSENOVA, g. Nikole KOLEVA in ge. Rumiane BOZUKOVE so se sprostila štiri mesta nadomestnih članov.

               (3)

               Eno mesto nadomestnega člana se je sprostilo zaradi odstopa ge. Anastasie MLADENOVE. Dve mesti nadomestnih članov pa sta se sprostili zaradi imenovanja g. Zlatka ZHIVKOVA in g. Vladimirja MOSKOVA za člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujejo:

               (a)

               za člane:

                           ga. Dora Ilieva YANKOVA – županja občine Smoljan, predsednica upravljalnega sveta Nacionalne skupščine občin Republike Bolgarije (NAMRB) (кмет на община Смолян, председател на управителния съвет на Националното сдружение на общините в Република България (НСОРБ)),

                           g. Georgi Ivanov SLAVOV – župan občine Jambol (кмет на община Ямбол),

                           g. Guner Fariz SERBEST – župan mesta Stambolovo, član upravljalnega sveta Nacionalne skupščine občin Republike Bolgarije (NAMRB) (кмет на Стамболово, член на управителния съвет на Националното сдружение на общините в Република България (НСОРБ)),

                           ga. Penka Nedelkova PENKOVA – županja Loma, podpredsednica upravljalnega sveta Nacionalne skupščine občin Republike Bolgarije (NAMRB)( кмет на Лом, заместник-председател на управителния съвет на Националното сдружение на общините в Република България (НСОРБ)),

                           g. Bojidar Ivanov YOTOV – župan Ruse (кмет на Русе),

                           g. Zlatko ZHIVKOV – podpredsednik upravljalnega sveta Nacionalne skupščine občin Republike Bolgarije (NAMRB), župan Montane (заместник-председател на управителния съвет на Националното сдружение на общините в Република България (НСОРБ), кмет на Монтана),

                           g. Vladimir MOSKOV – član upravljalnega sveta Nacionalne skupščine občin Republike Bolgarije (NAMRB), župan Goce Delčev (член на управителния съвет на Националното сдружение на общините в Република България (НСОРБ), кмет на Гоце Делчев);

               (b)

               za nadomestne člane:

                           g. Emil Hristov NAIDENOV – župan Gorne Maline (кмет на Горна Малина),

                           g. Svetlin Genov TANCHEV – župan Stare Zagore (кмет на Стара Загора),

                           g. Pavel Iliev DIMITROV – mestni svetnik Varne (общински съветник, Варна),

                           g. Veselin Petrov LICHEV – župan Sopota (кмет на Сопот),

                           g. Krasimir Blagoev KOSTOV – župan Šumena (кмет на Шумен),

                           g. Ivo Kirilov ANDONOV – župan Silistre, član upravljalnega sveta Nacionalne skupščine občin Republike Bolgarije (NAMRB) (кмет на Силистра, член на управителния съвет на Националното сдружение на общините в Република България (НСОРБ)),

                           g. Rumen Georgiev RASHEV – župan Velikega Turnovega, član upravljalnega sveta Nacionalne skupščine občin Republike Bolgarije (NAMRB) (кмет на Велико Търново, член на управителния съвет на Националното сдружение на общините в Република България (НСОРБ)).

         Člen 2
   Ta sklep začne učinkovati na dan sprejetja.

      V Luxembourgu, 2. oktobra 2008

            Za Svet

            Predsednik

         X. BERTRAND

      (1)  UL L 56, 25.2.2006, str. 75.


title: 2013/526/EU: Sklep Evropskega parlamenta in Sveta z dne 9. oktobra 2013 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/025 IT/Lombardia, Italija)

text:
               26.10.2013

               SL

               Uradni list Evropske unije

               L 284/22

         SKLEP EVROPSKEGA PARLAMENTA IN SVETA
   z dne 9. oktobra 2013
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/025 IT/Lombardia, Italija)
   (2013/526/EU)
   EVROPSKI PARLAMENT IN SVET EVROPSKIH SKUPNOSTI STA –
   ob upoštevanju Pogodbe o delovanju Evropske unije,
   ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 navedenega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) navedene uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG se je razširilo na vloge, vložene od 1. maja 2009 do 30. decembra 2011, da bi se vključila pomoč za delavce, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Italija je 30. decembra 2011 vložila vlogo za uporabo sredstev ESPG v zvezi s presežnimi delavci v dveh podjetjih, ki delujeta v sektorju, razvrščenem v oddelek 26 NACE Revizija 2 („Proizvodnja računalnikov, elektronskih in optičnih izdelkov“), v regiji Lombardija (ITC4) po ravni NUTS II, do 12. marca 2013 pa je vlogo dopolnila. z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 1 164 930 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Italija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2013 se iz Evropskega sklada za prilagoditev globalizaciji uporabi znesek 1 164 930 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 9. oktobra 2013

            Za Evropski parlament

            Predsednik

         M. SCHULZ

            Za Svet

            Predsednik

         V. LEŠKEVIČIUS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta 2014/932/SZVP z dne 18. decembra 2014 o omejevalnih ukrepih glede na razmere v Jemnu

text:
               19.12.2014

               SL

               Uradni list Evropske unije

               L 365/147

         SKLEP SVETA 2014/932/SZVP
   z dne 18. decembra 2014
   o omejevalnih ukrepih glede na razmere v Jemnu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Varnostni svet Združenih narodov je 26. februarja 2014 sprejel Resolucijo 2140 (2014), v kateri se je skliceval na Resolucijo 2014 (2011), Resolucijo 2051 (2012) in predsedniško izjavo Varnostnega sveta z dne 15. februarja 2013 ter ponovno potrdil trdno zavezanost Varnostnega sveta Združenih narodov enotnosti, suverenosti, neodvisnosti in ozemeljski celovitosti Jemna.

               (2)

               V Resoluciji Varnostnega sveta Združenih narodov (RVSZN) 2140 (2014) je določeno, da se ukrepi za omejitev potovanj uporabljajo za osebe, ki jih je na seznam uvrstil Odbor, ustanovljen na podlagi odstavka 19 RVSZN 2140 (2014) (v nadaljnjem besedilu: Odbor), ter da se zamrznejo sredstva in premoženje oseb ali subjektov, ki jih je na seznam uvrstil Odbor.

               (3)

               Odbor je 7. novembra 2014 na seznam uvrstil tri posameznike na podlagi kriterijev iz odstavka 17 RVSZN 2140 (2014).

               (4)

               Za izvajanje določenih ukrepov so potrebni ukrepi Unije –

         SPREJEL NASLEDNJI SKLEP:
   Člen 1
   1.   Države članice sprejmejo potrebne ukrepe za preprečitev vstopa na svoje ozemlje ali tranzita prek njega osebam, ki jih Odbor uvrsti na seznam in sodelujejo pri dejanjih, ki ogrožajo mir, varnost ali stabilnost v Jemnu, ali jih podpirajo, pri čemer to vključuje, vendar ni omejeno na:

               (a)

               dejanja, ki ovirajo ali spodkopavajo uspešen zaključek politične tranzicije, kot je opredeljena v pobudi Sveta za sodelovanje v Zalivu in Sporazumu o mehanizmu za izvedbo;

               (b)

               dejanja, ki z nasiljem ovirajo izvedbo ugotovitev iz končnega poročila celovite konference za nacionalni dialog, ali napade na ključno infrastrukturo ali

               (c)

               načrtovanje, vodenje ali izvajanje dejanj, s katerimi se krši veljavno mednarodno pravo v zvezi s človekovimi pravicami ali mednarodno humanitarno pravo, ali dejanj, s katerimi se zlorabljajo človekove pravice v Jemnu.

         Osebe iz tega odstavka so navedene na seznamu v Prilogi k temu sklepu.
   2.   Odstavek 1 države članice ne zavezuje, da lastnim državljanom zavrne vstop na svoje ozemlje.
   3.   Odstavek 1 se ne uporablja, kadar je vstop ali tranzit potreben zaradi sodelovanja v sodnem postopku.
   4.   Odstavek 1 se ne uporablja, kadar država članica v posameznem primeru ugotovi, da je vstop ali tranzit potreben zaradi uveljavljanja miru in stabilnosti v Jemnu, ter država članica nato o tem uradno obvesti Odbor v oseminštiridesetih urah po takšni ugotovitvi.
   5.   Odstavek 1 se ne uporablja, kadar se Odbor v posameznem primeru odloči, da:

               (a)

               je vstop ali tranzit potreben zaradi humanitarnih potreb, vključno z verskimi obveznostmi, ali

               (b)

               bi z izjemo prispevali k izpolnitvi cilja vzpostavitve miru in nacionalne sprave v Jemnu.

         6.   V primerih, ko država članica na podlagi odstavka 3, 4 ali 5 dovoli vstop na svoje ozemlje ali tranzit prek njega osebam s seznama v Prilogi, se dovoljenje omeji na namen, za katerega je bilo izdano, in na osebe, na katere se dovoljenje nanaša.
   Člen 2
   1.   Vsa sredstva in gospodarski viri, ki pripadajo ali so v lasti, s katerimi razpolagajo ali jih nadzorujejo osebe ali subjekti, ki jih je Odbor uvrstil na seznam in sodelujejo pri dejanjih, ki ogrožajo mir, varnost ali stabilnost v Jemnu, ali jih podpirajo, pri čemer to vključuje, vendar ni omejeno na:

               (a)

               dejanja, ki ovirajo ali spodkopavajo uspešen zaključek politične tranzicije, kot je opredeljena v pobudi Sveta za sodelovanje v Zalivu in Sporazumu o mehanizmu za izvedbo;

               (b)

               dejanja, ki z nasiljem ovirajo izvajanje ugotovitev iz končnega poročila celovite konference za nacionalni dialog, ali napade na ključno infrastrukturo ali

               (c)

               načrtovanje, vodenje ali izvajanje dejanj, s katerimi se krši veljavno mednarodno pravo v zvezi s človekovimi pravicami ali mednarodno humanitarno pravo ali s katerimi se zlorabljajo človekove pravice v Jemnu;

         ali osebe ali subjekti, ki delujejo v njihovem imenu ali po njihovih navodilih, ali subjekti, ki so v njihovi lasti ali pod njihovim nadzorom, se zamrznejo.
   Osebe in subjekti iz tega odstavka so navedeni v Prilogi k temu sklepu.
   2.   Osebam ali subjektom s seznama v Prilogi k temu sklepu se ne dajo neposredno ali posredno na razpolago ali v njihovo korist nobena sredstva ali gospodarski viri.
   3.   Države članice lahko dopustijo izjeme od ukrepov iz odstavkov 1 in 2 glede sredstev in gospodarskih virov, ki so:

               (a)

               potrebni za osnovne izdatke, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za storitve javnih gospodarskih služb;

               (b)

               namenjeni izključno za plačilo razumnih honorarjev in nadomestil za izdatke, povezane z zagotavljanjem pravnih storitev;

               (c)

               namenjeni izključno za plačilo honorarjev ali stroškov storitev za redno ohranjanje ali vzdrževanje zamrznjenih sredstev ali gospodarskih virov;

         potem ko zadevna država članica uradno obvesti Odbor o nameri, da bo po potrebi odobrila dostop do takšnih sredstev ali gospodarskih virov, in če Odbor v petih delovnih dneh po takšnem uradnem obvestilu tega ne zavrne.
   4.   Države članice lahko dovolijo tudi izjeme od ukrepov iz odstavkov 1 in 2 glede sredstev ali gospodarskih virov, ki so:

               (a)

               potrebni za izredne izdatke, če je zadevna država članica Odbor uradno obvestila o taki določitvi in je Odbor to odobril, ali

               (b)

               predmet sodne, upravne ali arbitražne pravice do zadržanja ali sodbe; v tem primeru se lahko sredstva in gospodarski viri uporabijo za izvršitev te pravice do zadržanja ali sodbe, če je pravica do zadržanja nastala ali je bila razsodba izdana pred datumom vključitve osebe ali subjekta v Prilogo, pravica do zadržanja ali sodba ni v korist osebe ali subjekta iz člena 1, in je zadevna država članica o tem uradno obvestila Odbor.

         5.   Odstavek 1 ne preprečuje osebi ali subjektu, ki je uvrščen na seznam, da nakaže plačilo po pogodbi, sklenjeni preden je bila ta oseba ali subjekt uvrščena na seznam, če je zadevna država članica ugotovila, da plačila neposredno ali posredno ne prejme oseba ali subjekt iz člena 2(1), potem ko zadevna država članica uradno obvesti Odbor o nameri, da nakaže ali prejme takšna plačila ali v ta namen odobri, če je ustrezno, odmrznitev sredstev ali gospodarskih virov, in sicer deset delovnih dni pred takšno odobritvijo.
   6.   Odstavek 2 se ne uporablja za prilive na zamrznjene račune, kot so:

               (a)

               obresti ali druge dohodke na teh računih ali

               (b)

               zapadla plačila po pogodbah, sporazumih ali obveznostih, ki so bili sklenjeni ali so nastali pred datumom, od katerega se za te račune uporabljajo omejevalni ukrepi iz tega sklepa,

         če se za kakršne koli takšne obresti, druge dohodke in plačila še vedno uporablja odstavek 1.
   Člen 3
   Svet pripravi seznam iz Priloge in ga spremeni v skladu z odločitvami Varnostnega sveta ali Odbora.
   Člen 4
   1.   Kadar Varnostni svet ali Odbor uvrsti osebo ali subjekt na seznam, Svet takšno osebo ali subjekt vključi v Prilogo. Svet o svojem sklepu, vključno z razlogi za uvrstitev na seznam, obvesti zadevno osebo bodisi neposredno, če je naslov znan, bodisi z objavo uradnega obvestila, s tem pa takšni osebi da možnost, da predloži pripombe.
   2.   Če se predložijo pripombe ali novi tehtni dokazi, Svet pregleda svoj sklep in o tem ustrezno obvesti zadevno osebo.
   Člen 5
   1.   V Prilogi so navedeni razlogi za uvrstitev oseb in subjektov na seznam, ki jih predloži Varnostni svet ali Odbor.
   2.   Kadar je to mogoče, se v Prilogo vključijo tudi podatki, ki jih predloži Varnostni svet ali Odbor in so potrebni za identifikacijo zadevnih oseb ali subjektov. Pri osebah lahko ti podatki vključujejo imena, vključno z vzdevki, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcijo ali poklic. Pri subjektih lahko ti podatki vključujejo nazive, kraj in datum vpisa, številko vpisa in sedež podjetja.
   Člen 6
   Ta sklep se v skladu z odločitvami Varnostnega sveta ustrezno spremeni ali razveljavi.
   Člen 7
   Ta sklep začne veljati na dan objave v Uradnem listu Evropske unije.

      V Bruslju, 18. decembra 2014

            Za Svet

            Predsednik

         S. GOZI

      PRILOGA
      Seznam oseb in subjektov iz člena 1(1) ter člena 2(1) in (2)
      OSEBE

                  1.

                     Abdullah Yahya Al Hakim (tudi: (a) Abu Ali al Hakim; (b) Abu-Ali al- Hakim; (c) Abdallah al-Hakim; (d) Abu Ali Alhakim; (e) Abdallah al-Mu'ayyad).
                  Izvirni zapis:

                     Funkcija: namestnik poveljnika Hutijev. Naslov: Dahyan, guvernat Sa'dah, Jemen. Datum rojstva: (a) približno 1985; (b) med letoma 1984 in 1986. Kraj rojstva: (a) Dahyan, Jemen; (b) guvernat Sa'dah, Jemen. Državljanstvo: jemensko. Drugi podatki: spol: moški. Datum uvrstitve na seznam ZN: 7.11.2014.

                     Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

                              Abdullah Yahya al Hakim je bil na seznam oseb, proti katerim se uvedejo sankcije, uvrščen 7. novembra 2014 na podlagi odstavkov 11 in 15 RVSZN 2140 (2014), ker je izpolnjeval merila za uvrstitev na seznam, določena v odstavkih 17 in 18 Resolucije.

                              Abdullah Yahya al Hakim je sodeloval pri dejanjih, ki ogrožajo mir, varnost oziroma stabilnost Jemna; mednje spadajo dejanja, s katerimi se ovira izvajanje sporazuma z dne 23. novembra 2011 med jemensko vlado in tistimi, ki predstavljajo njeno opozicijo, v katerem je predviden miren prenos oblasti v Jemnu, in dejanja, s katerimi se ovira politični proces v Jemnu.

                              Junija 2014 naj bi Abdullah Yahya al Hakim sklical sestanek za skrivno pripravo državnega udara proti jemenskemu predsedniku Abdrabuhu Mansourju Hadiju. Al Hakim se je sestal z vojaškimi in varnostnimi poveljniki ter plemenskimi vodji; sestanka, namenjenega uskladitvi vojaških akcij za prevzem oblasti nad jemenskim glavnim mestom Sano, so se udeležili tudi vodilni privrženci nekdanjega jemenskega predsednika Alija Abdullaha Saleha.

                              Predsednik Varnostnega sveta Združenih narodov je v izjavi za javnost z dne 29. avgusta 2014 navedel, da Svet obsoja akcije sil, ki jim poveljuje Abdullah Yahya al Hakim in so zasedle mesto Amran v Jemnu, vključno s sedežem brigade jemenske vojske 8. julija 2014. Al Hakim je bil julija 2014 vodja nasilnega prevzema oblasti nad guvernatom Amran in vojaški poveljnik, odgovoren za sprejemanje odločitev o potekajočih konfliktih v guvernatu Amran in mestu Hamdan v Jemnu.

                              Abdullah Yahya al Hakim se je od začetka septembra 2014 zadrževal v Sani, da bi lahko nadziral bojne operacije, če bi izbruhnili spopadi. Njegova vloga je bila organizacija vojaških operacij, s katerimi bi zrušili jemensko vlado, odgovoren pa je bil tudi za zaščito in nadzor vseh poti v Sano in iz nje.

                  2.

                     Abd Al-Khaliq Al-Huthi (tudi: (a) Abd-al-Khaliq al-Huthi; (b) Abd-al-Khaliq Badr-al-Din al Huthi; (c) 'Abd al-Khaliq Badr al-Din al-Huthi; (d) Abu-Yunus).
                  Izvirni zapis:

                     Funkcija: vojaški poveljnik Hutijev. Datum rojstva: 1984. Državljanstvo: jemensko. Drugi podatki: spol: moški. Datum uvrstitve na seznam ZN: 7.11.2014.

                     Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

                              Abd al-Khaliq al-Huthi je bil na seznam oseb, proti katerim se uvedejo sankcije, uvrščen 7. novembra 2014 na podlagi odstavkov 11 in 15 RVSZN 2140 (2014), ker je izpolnjeval merila za uvrstitev na seznam, določena v odstavkih 17 in 18 Resolucije.

                              Abd al-Khaliq al-Huthi je sodeloval pri dejanjih, ki ogrožajo mir, varnost oziroma stabilnost Jemna; mednje spadajo dejanja, s katerimi se ovira izvajanje sporazuma z dne 23. novembra 2011 med jemensko vlado in tistimi, ki predstavljajo njeno opozicijo, v katerem je predviden miren prenos oblasti v Jemnu, in dejanja, s katerimi se ovira politični proces v Jemnu.

                              Abd al-Khaliq al-Huthi je konec oktobra 2013 vodil skupino borcev, oblečenih v jemenske vojaške uniforme, ki je izvedla napad na lokacije v mestu Dimaj v Jemnu. Sledili so boji, ki so terjali več smrtnih žrtev.

                              Konec septembra 2014 je bilo neznano število neidentificiranih bojevnikov domnevno pripravljeno napasti diplomatske objekte v Sani po ukazu Abd al-Khaliqa al-Huthija. Al-Huthi je 30. avgusta 2014 koordiniral akcijo prenosa orožja iz Amrana v protestni tabor v Sani.

                  3.

                     Ali Abdullah Saleh (tudi: Ali Abdallah Salih).
                  Izvirni zapis:

                     Funkcija: (a) predsednik jemenske stranke Splošni ljudski kongres; (b) nekdanji predsednik Republike Jemen. Datum rojstva: (a)21.3.1945; (b)21.3.1946; (c)21.3.1942; (d)21.3.1947. Kraj rojstva: (a) Bayt al-Ahmar, guvernat Sana, Jemen; (b) Sana, Jemen; (c) Sana, Sanhan, Al-Rib' al-Sharqi. Državljanstvo: jemensko. Št. potnega lista: 00016161 (Jemen). Nacionalna identifikacijska številka: 01010744444. Drugi podatki: spol: moški. Datum uvrstitve na seznam ZN: 7.11.2014.

                     Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

                              Ali Abdullah Saleh je bil na seznam oseb, proti katerim se uvedejo sankcije, uvrščen 7. novembra 2014 na podlagi odstavkov 11 in 15 Resolucije 2140 (2014), ker je izpolnjeval merila za uvrstitev na seznam, določena v odstavkih 17 in 18 Resolucije.

                              Ali Abdullah Saleh je sodeloval pri dejanjih, ki ogrožajo mir, varnost oziroma stabilnost Jemna; mednje spadajo dejanja, s katerimi se ovira izvajanje sporazuma z dne 23. novembra 2011 med jemensko vlado in tistimi, ki predstavljajo njeno opozicijo, v katerem je predviden miren prenos oblasti v Jemnu, in dejanja, s katerimi se ovira politični proces v Jemnu.

                              S sporazumom z dne 23. novembra 2011, ki ga je podprl tudi Svet za sodelovanje v Zalivu, je Ali Abdullah Saleh po več kot 30 letih odstopil z mesta predsednika Jemna.

                              Jeseni 2012 naj bi Ali Abdullah Saleh postal eden glavnih podpornikov nasilnih akcij Hutijev na severu Jemna.

                              Spopadi na jugu Jemna februarja 2013 so bili posledica skupnih prizadevanj Saleha, AQAP in južnega separatista Ali Salima al-Bayda za povzročitev nemirov pred konferenco za nacionalni dialog v Jemnu 18. marca 2013. Nedavno, in sicer septembra 2014, je začel Saleh destabilizirati Jemen, tako da je s pomočjo drugih spodkopaval osrednjo vlado in povzročil zadostno nestabilnost, da je zapretil z državnim udarom. Sodeč po poročilu skupine strokovnjakov za Jemen, ki deluje pod okriljem Združenih narodov, iz septembra 2014, so sogovorniki trdili, da Saleh podpira nasilna dejanja nekaterih Jemencev, tako da jim zagotavlja sredstva in politično podporo ter skrbi, da člani Splošnega ljudskega kongresa na različne načine še naprej prispevajo k destabilizaciji Jemna.


title: Sklep Evropskega Parlamenta (EU, Euratom) 2016/1563 z dne 28. aprila 2016 o zaključnem računu Agencije za oskrbo Euratom za proračunsko leto 2014

text:
               14.9.2016

               SL

               Uradni list Evropske unije

               L 246/347

         SKLEP EVROPSKEGA PARLAMENTA (EU, EURATOM) 2016/1563
   z dne 28. aprila 2016
   o zaključnem računu Agencije za oskrbo Euratom za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Agencije za oskrbo Euratom za proračunsko leto 2014,

               —

               ob upoštevanju poročila Računskega sodišča o zaključnem računu Agencije za oskrbo Euratom za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0083/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za jedrsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 1(2),

               —

               ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (4), zlasti člena 8(9) Priloge,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0110/2016),

               1.

               ugotavlja, da so podatki v končnem zaključnem računu Agencije za oskrbo Euratom takšni kot v prilogi k poročilu Računskega sodišča;

               2.

               odobri zaključni račun Agencije za oskrbo Euratom za proračunsko leto 2014;

               3.

               naroči svojemu predsedniku, naj ta sklep posreduje generalnemu direktorju Agencije za oskrbo Euratom, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 19.12.2015, str. 299.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 41, 15.2.2008, str. 15.


title: Sklep Sveta (SZVP) 2015/78 z dne 19. januarja 2015 o vojaški svetovalni misiji Evropske unije v okviru SVOP v Srednjeafriški republiki (EUMAM RCA)

text:
               20.1.2015

               SL

               Uradni list Evropske unije

               L 13/8

         SKLEP SVETA (SZVP) 2015/78
   z dne 19. januarja 2015
   o vojaški svetovalni misiji Evropske unije v okviru SVOP v Srednjeafriški republiki (EUMAM RCA)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik),
   ob upoštevanju naslednjega:

               (1)

                  Chef de l'État de Transition Srednjeafriške republike je v pismu z dne 10. septembra 2014 Unijo pozval, da podaljša vojaško misijo Evropske unije v Srednjeafriški republiki (EUFOR RCA) in ostane dejavna tudi po izteku EUFOR v podporo srednjeafriškim oboroženim silam (FACA).

               (2)

               Svet je v sklepih z dne 17. in 18. novembra 2014 priznal, da so pri reformi varnostnih sil, tudi oboroženih sil, v Srednjeafriški republiki potrebni skupni pristopi z ZN, da se stabilizirajo razmere in s tem podpre politični proces. V zvezi s tem je tudi potrdil, da bi imela morebitna nadaljnja vloga Unije pri reformi varnostnega sektorja dodano vrednost, saj bi podpirala prizadevanja ZN ter hkrati zagotavljala podporo na lokalni ravni.

               (3)

               Svet je 15. decembra 2014 potrdil koncept kriznega upravljanja v zvezi z morebitno vojaško svetovalno misijo Unije v okviru SVOP v Srednjeafriški republiki, ki bi prispevala k reformi FACA.

               (4)

                  Chef de l'État de Transition Srednjeafriške republike je v pismu z dne 16. januarja 2015 Unijo pozval, da v Srednjeafriško republiko napoti vojaško svetovalno misijo EU.

               (5)

               Misija EUMAM RCA bi morala z napotitvami čim prej doseči polno operativno zmogljivost.

               (6)

               Politični in varnostni odbor (PVO) bi moral v okviru odgovornosti Sveta in visokega predstavnika izvajati politični nadzor nad vojaško svetovalno misijo Unije v okviru SVOP, ji zagotavljati strateško vodenje ter sprejemati ustrezne odločitve v skladu s tretjim odstavkom člena 38 Pogodbe o Evropski uniji (PEU).

               (7)

               Pogajati se je treba o mednarodnih sporazumih o statusu enot in osebja EU ter o sodelovanju tretjih držav v misijah Unije in jih tudi skleniti.

               (8)

               Na podlagi člena 41(2) PEU in v skladu s Sklepom Sveta 2011/871/SZVP (1), ki določa mehanizem za upravljanje financiranja skupnih stroškov operacij Unije, ki so vojaškega ali obrambnega pomena, operativne odhodke, ki nastanejo na podlagi tega sklepa in so vojaškega ali obrambnega pomena, krijejo države članice.

               (9)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se zanjo ne uporablja, ter ne prispeva k financiranju te misije –

         SPREJEL NASLEDNJI SKLEP:
   Člen 1
   Misija
   1.   Unija izvede vojaško svetovalno misijo v okviru SVOP v Srednjeafriški republiki (EUMAM RCA) v podporo oblasti Srednjeafriške republike pri pripravah na prihodnjo reformo varnostnega sektorja, tako da podpre FACA pri upravljanju njihovega obstoječega položaja in pri krepitvi potrebnih zmogljivosti in kakovosti za dosego cilja razvoja v sodobnejšo, učinkovitejšo in odgovornejšo strukturo. Delovanje se osredotoči na območje Bangui.
   2.   EUMAM RCA se izvaja v skladu s političnimi, strateškimi in politično-vojaškimi cilji, določenimi v konceptu kriznega upravljanja, ki ga je 15. decembra 2014 odobril Svet.
   Člen 2
   Imenovanje poveljnika misije EU
   1.   Brigadirja generala Dominiquesa LAUGUELA se imenuje za poveljnika misije EU EUMAM RCA (v nadaljnjem besedilu: poveljnik misije).
   2.   Poveljnik misije izvaja naloge poveljnika operacije EU in poveljnika sil EU.
   Člen 3
   Določitev sedeža poveljstva misije
   1.   Sedež poveljstva misije EUMAM RCA je v Banguiju v Srednjeafriški republiki. Izvaja naloge operativnega štaba in poveljstva sil EU.
   2.   Poveljstvo misije vključuje podporno enoto v Bruslju.
   Člen 4
   Načrtovanje in začetek misije EUMAM RCA
   1.   Svet čim prej po sprejetju tega sklepa potrdi pravila delovanja, ki so potrebna za pripravljalno fazo EUMAM RCA.
   2.   EUMAM RCA se začne s sklepom Sveta na datum, ki ga priporoči poveljnik misije, ko ta doseže začetno operativno zmogljivost, in sicer po odobritvi načrta misije in po potrebi dodatnih pravil delovanja.
   Člen 5
   Politični nadzor in strateško vodenje
   1.   Politični nadzor in strateško vodenje misije EUMAM RCA izvršuje PVO pod nadzorom Sveta in visokega predstavnika. Svet pooblašča PVO za sprejemanje ustreznih odločitev v skladu s členom 38 PEU. To pooblastilo zajema pristojnosti za spreminjanje dokumentov načrtovanja, vključno z načrtom misije in pravili delovanja. Vključuje tudi pristojnosti za sprejemanje sklepov o imenovanju naslednjih poveljnikov misije. Za odločitve v zvezi s cilji in prenehanjem EUMAM RCA je še naprej pristojen Svet.
   2.   PVO redno poroča Svetu.
   3.   PVO od predsednika Vojaškega odbora EU (VOEU) prejema redna poročila o vodenju EUMAM RCA. PVO lahko po potrebi na svoje sestanke povabi poveljnika misije.
   Člen 6
   Vojaško vodenje
   1.   VOEU spremlja pravilno izvajanje EUMAM RCA, vodene v okviru odgovornosti poveljnika misije.
   2.   VOEU od poveljnika misije prejema redna poročila. Po potrebi ga lahko povabi na svoje seje.
   3.   Predsednik VOEU je glavna točka za stike s poveljnikom misije.
   Člen 7
   Doslednost in usklajevanje pri odzivanju Unije
   1.   Visoki predstavnik zagotovi izvajanje tega sklepa in njegovo skladnost z zunanjim delovanjem Unije na splošno, vključno z razvojnimi programi Unije in njeno humanitarno pomočjo.
   2.   Vodja delegacije Unije v Banguiju daje poveljniku misije politične smernice na lokalni ravni, ne da bi pri tem posegal v strukturo poveljevanja.
   3.   Visoki predstavnik, ki mu pomaga Evropska služba za zunanje delovanje (ESZD), je glavna točka za stike z ZN, organi Srednjeafriške republike in sosednjimi državami, Afriško unijo (AU), Gospodarsko skupnostjo srednjeafriških držav (ECCAS) ter drugimi zadevnimi mednarodnimi in dvostranskimi akterji.
   4.   Ureditev usklajevanja med poveljnikom misije, akterji Unije in lokalnimi ključnimi strateškimi partnerji, povezanimi z operacijo, je opredeljena v načrtu misije.
   Člen 8
   Sodelovanje tretjih držav
   1.   Brez poseganja v avtonomijo odločanja Unije ali njen enotni institucionalni okvir ter v skladu z ustreznimi smernicami Evropskega sveta se k sodelovanju pri EUMAM RCA lahko povabijo tretje države.
   2.   Svet pooblašča PVO, da tretje države povabi, da ponudijo prispevke, in da na priporočilo poveljnika misije in VOEU sprejme ustrezne sklepe o sprejetju predlaganih prispevkov.
   3.   Podrobna ureditev za sodelovanje tretjih držav se določi v sporazumih, ki se sklenejo na podlagi člena 37 PEU in v skladu s postopkom iz člena 218 Pogodbe o delovanju Evropske unije (PDEU). Če sta Unija in tretja država sklenili sporazum o vzpostavitvi okvira za sodelovanje te države v misijah Unije za krizno upravljanje, se za namene EUMAM RCA uporabljajo določbe takšnega sporazuma.
   4.   Tretje države, ki v vojaškem smislu znatno prispevajo k EUMAM RCA, imajo enake pravice in obveznosti glede vsakodnevnega vodenja EUMAM RCA kakor države članice, ki sodelujejo v EUMAM RCA.
   5.   Svet pooblašča PVO za sprejetje ustreznih sklepov o ustanovitvi odbora prispevajočih držav, če bi tretje države zagotovile znaten vojaški prispevek.
   Člen 9
   Status osebja pod vodstvom EU
   Status enot in osebja pod vodstvom EU, vključno s privilegiji, imunitetami ter dodatnimi jamstvi, potrebnimi za izvedbo in nemoteno delovanje njihove misije, se določi v sporazumu, sklenjenem na podlagi člena 37 PEU in v skladu s postopkom iz člena 218 PDEU.
   Člen 10
   Finančna ureditev
   1.   Skupni stroški EUMAM RCA se upravljajo v skladu s Sklepom 2011/871/SZVP.
   2.   Referenčni finančni znesek skupnih stroškov EUMAM RCA znaša 7,9 milijona EUR. Odstotek referenčnega zneska iz člena 25(1) Sklepa 2011/871/SZVP znaša 50 % in odstotek prevzetih obveznosti iz člena 32(3) Sklepa 2011/871/SZVP znaša 70 %.
   Člen 11
   Projektna enota
   1.   EUMAM RCA ima projektno enoto za določanje in izvajanje projektov, ki jo financirajo države članice ali tretje države, ki so združljive s cilji EUMAM RCA in prispevajo k uresničevanju mandata.
   2.   Ob upoštevanju odstavka 3 je poveljnik misije pooblaščen, da si prizadeva pridobiti finančne prispevke držav članic ali tretjih držav za izvedbo projektov, ki druge ukrepe EUMAM RCA podpirajo na dosleden način. V takem primeru poveljnik misije z navedenimi državami sklene dogovor, ki zajema zlasti posebne postopke za obravnavo morebitnih pritožb tretjih strani v zvezi s škodo, nastalo zaradi dejanj ali opustitev dejanj EUMAM RCA pri uporabi sredstev, ki jih zagotovijo navedene države.
   Sodelujoče države se zaradi dejanj ali opustitev dejanj EUMAM RCA pri uporabi sredstev, ki so jih zagotovile, v nobenem primeru ne morejo sklicevati na odgovornost Unije ali visokega predstavnika.
   3.   V okviru PVO se dogovori morebitno sprejetje finančnega prispevka tretjih držav projektni enoti.
   Člen 12
   Razkritje podatkov
   1.   Visoki predstavnik je pooblaščen, da tretjim državam, pridruženim temu sklepu, če je to ustrezno in skladno s potrebami EUMAM RCA, v skladu s Sklepom Sveta 2013/488/EU (2) razkrije tajne podatke EU, ki so bili pripravljeni za namene misije, in sicer:

               (a)

               do stopnje, ki je določena v veljavnih sporazumih o varnosti podatkov, sklenjenih med Unijo in zadevnimi tretjimi državami, ali

               (b)

               do stopnje „CONFIDENTIEL UE/EU CONFIDENTIAL“ v drugih primerih.

         2.   Visoki predstavnik je prav tako pooblaščen, da ZN in AU ob upoštevanju operativnih potreb EUMAM RCA in v skladu s Sklepom 2013/488/EU razkrije tajne podatke EU do stopnje „RESTREINT UE/EU RESTRICTED“, ki so bili pripravljeni za namene EUMAM RCA. V ta namen se sklenejo dogovori med visokim predstavnikom ter pristojnimi organi ZN in AU.
   3.   V primeru posebne in neposredne operativne potrebe je visoki predstavnik prav tako pooblaščen, da državi gostiteljici v skladu s Sklepom 2013/488/EU razkrije vse tajne podatke EU do stopnje „RESTREINT UE/EU RESTRICTED“, ki so bili pripravljeni za namene EUMAM RCA. V ta namen se sklenejo dogovori med visokim predstavnikom in pristojnimi organi države gostiteljice.
   4.   Visoki predstavnik je pooblaščen, da tretjim državam, pridruženim temu sklepu, posreduje vse dokumente EU v zvezi z razpravami Sveta o EUMAM RCA, ki niso tajni in za katere v skladu s členom 6(1) Poslovnika Sveta (3) velja obveznost varovanja poslovne skrivnosti.
   5.   Visoki predstavnik lahko taka pooblastila in možnost sklepanja dogovorov iz tega člena prenese na uradnike ESZD in/ali na poveljnika misije.
   Člen 13
   Začetek veljavnosti in prenehanje
   1.   Ta sklep začne veljati na dan sprejetja.
   2.   EUMAM RCA se konča najpozneje 12 mesecev po vzpostavitvi polne operativne zmogljivosti.
   3.   Ta sklep se razveljavi z dnem, ko preneha delovati poveljstvo misije v skladu z odobrenimi načrti o prenehanju EUMAM RCA, ter brez poseganja v postopke v zvezi z revizijo in predložitvijo računov o EUMAM RCA, določene v Sklepu 2011/871/SZVP.

      V Bruslju, 19. januarja 2015

            Za Svet

            Predsednica

         F. MOGHERINI

      (1)  Sklep Sveta 2011/871/SZVP z dne 19. decembra 2011 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (ATHENA) (UL L 343, 23.12.2011, str. 35).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).

      (3)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: 2005/954/ES: Sklep Sveta z dne  21. decembra 2005  o spremembi Sporazuma o ustanovitvi Evropske banke za obnovo in razvoj (EBOR), ki omogoča Banki financiranje dejavnosti v Mongoliji

text:
               29.12.2005

               SL

               Uradni list Evropske unije

               L 346/31

      SKLEP SVETA

   z dne 21. decembra 2005
   o spremembi Sporazuma o ustanovitvi Evropske banke za obnovo in razvoj (EBOR), ki omogoča Banki financiranje dejavnosti v Mongoliji
   (2005/954/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 181a Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Kljub temu da je Mongolija članica EBOR od leta 2000, trenutno ne spada med države, v katerih je Banka pooblaščena za izvajanje dejavnosti iz lastnih sredstev.

               (2)

               V odgovor na prošnjo mongolskega predsednika vlade, je Svet direktorjev EBOR soglasno izrazil podporo za sprejetje Mongolije kot države, v kateri Banka financira dejavnosti.

               (3)

               S sprejetjem resolucije 30. januarja 2004 je Svet guvernerjev EBOR potrdil potrebno spremembo Sporazuma o ustanovitvi Banke, ki omogoča Banki financiranje dejavnosti v Mongoliji. Vsi guvernerji Banke so glasovali za spremembo, vključno z guvernerjem, ki zastopa Evropsko skupnost.

               (4)

               Sprememba zadeva namen in delovanje Banke, zato je potrebno, da jo uradno sprejmejo vse države članice in institucije, vključno z Evropsko skupnostjo.

               (5)

               Sprejetje spremembe s strani Evropske skupnosti je potrebno za doseganje ciljev Skupnosti na področju gospodarskega, finančnega in tehničnega sodelovanja s tretjimi državami –

         SKLENIL:
   Člen 1
   Sprememba Sporazuma o ustanovitvi EBOR, ki je potrebna, da se Banki omogoči financiranje dejavnosti v Mongoliji, se odobri v imenu Skupnosti.
   Besedilo Sporazuma je priloženo temu sklepu.
   Člen 2
   Guverner EBOR, ki zastopa Evropsko skupnost, Banki posreduje Deklaracijo o sprejetju spremembe.

      V Bruslju, 21. decembra 2005

            Za Svet

            Predsednik

         B. BRADSHAW

      (1)  Mnenje z dne 15. novembra 2005 (še ni objavljeno v Uradnem listu).

      Sprememba Sporazuma o ustanovitvi Evropske banke za obnovo in razvoj
      Člen 1 Sporazuma se spremeni, kot sledi:

         „Člen 1
         Namen
         Namen Banke pri prispevanju h gospodarskemu napredku in obnovi je pospeševati prehod k odprtemu tržno usmerjenemu gospodarstvu in spodbujati zasebno in podjetniško pobudo v državah Srednje in Vzhodne Evrope, ki so zavezane načelom večstrankarske demokracije, pluralizma in tržnega gospodarstva in jih tudi uporabljajo. Namen Banke se lahko pod istimi pogoji izvaja tudi v Mongoliji. V skladu s tem se v tem sporazumu in njegovih prilogah izrazi ‚srednje- in vzhodnoevropske države‘, ‚države Srednje in Vzhodne Evrope‘, ‚država prejemnica (ali države prejemnice)‘ ali ‚država članica prejemnica (ali države članice prejemnice)‘ nanašajo tudi na Mongolijo.“


title: 2014/642/SZVP: Sklep Političnega in varnostnega odbora EUCAP NESTOR/1/2014 z dne 24. julija 2014 o podaljšanju mandata vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

text:
               6.9.2014

               SL

               Uradni list Evropske unije

               L 267/4

         SKLEP POLITIČNEGA IN VARNOSTNEGA ODBORA EUCAP NESTOR/1/2014
   z dne 24. julija 2014
   o podaljšanju mandata vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

      (2014/642/SZVP)

   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2012/389/SZVP z dne 16. julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (1) in zlasti člena 9(1) Sklepa,
   ob upoštevanju naslednjega:

               (1)

               Na podlagi člena 9(1) Sklepa 2012/389/SZVP je Politični in varnostni odbor (PVO) v skladu s tretjim odstavkom člena 38 Pogodbe pooblaščen za sprejemanje ustreznih odločitev v zvezi z izvajanjem političnega nadzora in strateškim vodenjem misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR), vključno z odločitvijo, da na predlog visokega predstavnika Unije za zunanje zadeve in varnostno politiko (VP) imenuje vodjo misije.

               (2)

               PVO je 23. julija 2013 sprejel sklep EUCAP NESTOR/3/2013 (2), s katerim je za vodjo misije EUCAP NESTOR od 16. julija 2013 do 15. julija 2014 imenoval Etienna DE MONTAIGNA DE PONCINSA.

               (3)

               VP je 3. junija 2014 predlagal, da se mandat vodje misije EUCAP NESTOR Etienna DE MONTAIGNA DE PONCINSA podaljša do 15. julija 2015 –

         SPREJEL NASLEDNJI SKLEP:
   Člen 1
   Mandat Etienna DE MONTAIGNA DE PONCINSA kot vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) se podaljša do 15. julija 2015.
   Člen 2
   Ta sklep začne veljati na dan sprejetja.
   Uporablja se od 16. julija 2014.

      V Bruslju, 24. julija 2014

            Za Politični in varnostni odbor

            Predsednik

         W. STEVENS

      (1)  UL L 187, 17.7.2012, str. 40.

      (2)  Sklep Političnega in varnostnega odbora EUCAP NESTOR/3/2013 z dne 23. julija 2013 o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (UL L 202, 27.7.2013, str. 23).


title: Sklep Političnega in varnostnega odbora (SZVP) 2015/2201 z dne 13. novembra 2015 o sprejetju prispevkov tretjih držav za svetovalno misijo Evropske unije za reformo sektorja civilne varnosti v Ukrajini (EUAM Ukraine) (EUAM Ukraine/5/2015)

text:
               28.11.2015

               SL

               Uradni list Evropske unije

               L 313/41

         SKLEP POLITIČNEGA IN VARNOSTNEGA ODBORA (SZVP) 2015/2201
   z dne 13. novembra 2015
   o sprejetju prispevkov tretjih držav za svetovalno misijo Evropske unije za reformo sektorja civilne varnosti v Ukrajini (EUAM Ukraine) (EUAM Ukraine/5/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (1),
   ob upoštevanju naslednjega:

               (1)

               V skladu s členom 10(3) Sklepa 2014/486/SZVP je Svet pooblastil Politični in varnostni odbor (v nadaljnjem besedilu: PVO) za sprejemanje ustreznih odločitev glede odobritve predlaganih prispevkov za misijo EUAM Ukraine s strani tretjih držav.

               (2)

               Civilni poveljnik operacije je priporočil, da PVO sprejme predlagani prispevek Gruzije za misijo EUAM Ukraine in ga šteje za znatnega.

               (3)

               Gruzija bi morala biti oproščena finančnih prispevkov v proračun misije EUAM Ukraine –

         SPREJEL NASLEDNJI SKLEP:
   Člen 1
   Prispevki tretjih držav
   1.   Sprejme se prispevek Gruzije za EUAM Ukraine in se šteje za znatnega.
   2.   Gruzija je oproščena finančnih prispevkov v proračun misije EUAM Ukraine.
   Člen 2
   Začetek veljavnosti
   Ta sklep začne veljati na dan sprejetja.

      V Bruslju, 13. novembra 2015

            Za Politični in varnostni odbor

            Predsednik

         W. STEVENS

      (1)  UL L 217, 23.7.2014, str. 42.


title: Sklep Evropskega parlamenta (EU) 2015/1666 z dne 29. aprila 2015 o zaključnem računu Evropskega centra za spremljanje drog in zasvojenosti z drogami za proračunsko leto 2013

text:
               30.9.2015

               SL

               Uradni list Evropske unije

               L 255/276

      SKLEP EVROPSKEGA PARLAMENTA (EU) 2015/1666
      z dne 29. aprila 2015
      o zaključnem računu Evropskega centra za spremljanje drog in zasvojenosti z drogami za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropskega centra za spremljanje drog in zasvojenosti z drogami za proračunsko leto 2013,

                  —

                  ob upoštevanju poročila Računskega sodišča o zaključnem računu Evropskega centra za spremljanje drog in zasvojenosti z drogami za proračunsko leto 2013 z odgovori centra (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočil Sveta z dne 17. februarja 2015 o podelitvi razrešnice centru glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (5), zlasti člena 15,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0068/2015),

         1.

            ugotavlja, da so podatki v končnem zaključnem računu Evropskega centra za spremljanje drog in zasvojenosti z drogami takšni kot v prilogi k poročilu Računskega sodišča;

         2.

            odobri zaključni račun Evropskega centra za spremljanje drog in zasvojenosti z drogami za proračunsko leto 2013;

         3.

            naroči svojemu predsedniku, naj ta sklep posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 201.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 376, 27.12.2006, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.